I. K. Dairo

Isaiah Kehinde Dairo (1930 - 7 Februari 1996) alikuwa mwanamuziki wa Jùjú kutoka Nigeria.

 Maisha ya awali 
I.K. Dairo alizaliwa katika mji wa Offa, ulioko katika Jimbo la sasa la Kwara; familia yake awali ilitoka Ijebu-Jesa kabla ya kuhamia Offa. Alisoma katika shule ya msingi ya Christian Missionary huko Offa, hata hivyo, aliacha masomo yake kutokana na hali duni ya kifedha ya familia yake kwa wakati huo. Aliondoka Offa na kusafiri kwenda Ijebu-Jesa ambako alichagua kufanya kazi kama kinyozi. Katika safari yake, alibeba ngoma iliyotengenezwa na baba yake alipokuwa na umri wa miaka saba. Kufikia wakati alipokuwa anaishi Ijebu-Jesa, tayari alikuwa shabiki mkubwa wa upigaji ngoma. Wakati hakuwa na kazi, alitumia muda wake kusikiliza waanzilishi wa mapema wa muziki wa jùjú katika eneo hilo na kujaribu kupiga ngoma..Ellison, Jen. Dairo Brings Juju Sound to UW, The Skanner. (Seattle edition). Seattle, Washington: 29 March 1995. Vol.5, Iss. 48; pg. 1.

Shauku ya Dairo katika muziki wa jùjú iliongezeka kadri muda ulivyopita. Mnamo mwaka 1942, alijiunga na bendi iliyoongozwa na Taiwo Igese, lakini baada ya miaka michache, bendi hiyo ilivunjika. Mnamo mwaka 1948, alihamia mjini Ede, katika jimbo la sasa la Osun State, ambako alianza kufanya kazi kama mfanyabiashara wa nguo kwa kutembea. Wakati huo pia alipiga muziki na kikundi cha wenyeji kama shughuli ya pembeni. Siku moja, wakati bosi wake alikuwa safarini, I.K. Dairo aliamua kuungana na marafiki zake kupiga muziki katika sherehe ya kienyeji, bila kujua kuwa bosi wake angerudi siku hiyo hiyo. Bosi wake alikasirishwa na kitendo hicho, na matokeo yake Dairo alifutwa kazi.
 Orodha ya sehemu ya kazi za I.K. Dairo na Blue Spots 
CD

 Ashiko, 1994, Xenophile Music
 Definitive Dairo, Xenophile Music
 I Remember, Music of the World
 Juju Master, Original Music

Rekodi za Vinyl / Records

 Salome, 1992
 Ise Ori Ranmi Ni Mo Nse
 I Remember My Darling
 Erora Feso Jaiye
 Se B'Oluwa Lo Npese
 Umoja wa Watu wa Yoruba (Yoruba Solidarity)
 Mo ti yege
 Ashiko Vols 1 & 2, mapema 1970s

Marejeo

Jamii:Wanamuziki wa Nigeria
jamii:waliozaliwa 1930
jamii:waliofariki 1996
jamii:WikiMonthly Edit-a-thon Kilimanjaro